《庆太守门人韩渊侍亲其兄从戍故弟得以归养》
明代·程通

二妙武文异，一门忠孝俱。青宫陈奏牍，綵服照庭除。

脍鲤晨调馔，焚膏夜读书。他时树勋业，远大志何如。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。